Diari Oficial de la Generalitat Valenciana


Sumari del DOGV 7929, del 01-12-2016 (2016/9630)

Extracte de la Resolució de 29 de novembre de 2016, de la Direcció General d'Economia, Emprenedoria i Cooperativisme, per la qual es convoquen determinades subvencions destinades a la promoció, foment i difusió de l'economia social a la Comunitat Valenciana, per a l'exercici 2016.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7929

Data del DOGV
:   01-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9630


Data del document
:   29-11-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Extracte

Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

Extracte de la Resolució de 29 de novembre de 2016, de la Direcció General d'Economia, Emprenedoria i Cooperativisme, per la qual es convoquen determinades subvencions destinades a la promoció, foment i difusió de l'economia social a la Comunitat Valenciana, per a l'exercici 2016. [2016/9630]  
BDNS (identif.): 324415  
De conformitat amb el que preveuen els articles 17.3 b i 20.8 a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacionals de Subvencions  
http://www.pap.minhap.gob.es/bdnstrans  
   
Primer. Ajudes i finançament  
Per a l'exercici 2016, i de conformitat amb el que estableix la Llei 11/2015, de pressupostos de la Generalitat Valenciana per a l'esmentat exercici, es convoquen les ajudes per a despeses generals i de funcionament, regulades en l'article 15 de l'ordre, que es finançaran fins a un import global màxim de 218.500 euros, amb càrrec al capítol IV, del codi línia S5266000, procedents de fons propis de la Generalitat.  
  
   
Segon. Bases reguladores  
Ordre 25/2016, de 21 de novembre, de la Conselleria d'Economia Sostenible, Sectors Productius, Comerç i Treball, publicada en el DOGV 7923, de 23 de novembre de 2016.  
   
Tercer. Beneficiaris  
Podran acollir-se a les ajudes que es convoquen els beneficiaris previstos en l'article 2.2 de les bases reguladores, excloent-ne aquells a què es refereix l'article 2.3 d'aquestes, sempre que complisquen els requisits fixats en aquestes per a l'ajuda convocada.  
   
Quart. Termini de presentació de sol·licituds  
Cinc dies hàbils a partir de l'endemà de la publicació d'aquest extracte en el DOGV.  
   
Cinqué. Import  
L'import d'aquesta ajuda podrà cobrir la totalitat o part de les despeses esmentades; però no donar lloc, en el corresponent exercici econòmic, a cap benefici per a l'entitat a què es concedisca, ni originar una minoració de les quotes ordinàries que, amb antelació al respectiu exercici, haguera suportat cada un dels socis o associats a l'entitat beneficiària.  
S'estableix un límit màxim de 120.000 euros per a les subvencions que, a l'empara d'aquesta convocatòria, es concedisquen a una mateixa entitat beneficiària.  
   
Sisé. Termini de justificació  
Amb caràcter excepcional, per a aquesta convocatòria, s'amplia el termini establit en l'article 10.4 de les bases reguladores, amb la qual cosa el el termini de justificació finalitzarà el 20 de desembre de 2016.  
  
  
València, 29 de novembre de 2016.- El director general d'Economia, Emprenedoria i Cooperativisme, p. d. (O 25/2016; DOGV 7923): Francisco Álvarez Molina.